**  
ОБЩИНА ПЛОВДИВ**

**РЕЗУЛТАТИ**

**ОТ ДЕЙНОСТТА НА КОМИСИЯ, НАЗНАЧЕНА СЪС ЗАПОВЕД № 18ОА2494/24.10.2018г. ,**

**ЗА ОЦЕНКА, КЛАСИРАНЕ И ОДОБРЯВАНЕ ЗА ВКЛЮЧВАНЕ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2019Г. НА ПРОЕКТИ ПО КОМПОНЕНТ 1 ОТ НАРЕДБАТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА**

Комисия за оценка на проекти, назначена със Заповед № 18ОА2494/24.10.2018г. на Кмета на Община Пловдив, на основание чл.6, ал.2, т.2 от Наредба за реда и условията за финансиране на инициативи в сферата на културата, част от Календара на културните събития на Община Пловдив направи следното **КЛАСИРАНЕ:**

|  |  |  |  |  |  |
| --- | --- | --- | --- | --- | --- |
| Място | № от деловодната система на Общината | Проект | Кандидатстваща организация | Точки | Коментар на комисията |
|  | Вх.№ 18ФН163 | Седемнадесето издание литературен фестивал „Пловдив чете“ 2019 | Фондация „Изкуство без граница“ | 61,86 | Фестивалът е с устойчиво развитие и е емблематичен за Пловдив. Получава много висока оценка, съобразно критериите на Наредбата. От представения проекто-бюджет, комисията предлага редуциране на разходите по т.5.2.2.6. и 5.2.3.1. и не одобрява за финансиране дейностите по т. 5.2.1.6., 5.2.1.7. и 5.2.2.6. Определя финансиране в размер на **40 000лв.** |
|  | Вх.№ 18ФН161 | X Международен фестивал "Дни на музиката в Балабановата къща" | Фондация „Музикартисимо” | 60,14 | Проектът е устойчив и отговаря напълно на всички критерии за финасиране по Наредбата. Фестивалът се утвърди като един от значимите музикални форуми. Комисията не одобрява за финансиране разходите по Дейност 2 и препоръчва редуциране на разходите по Дейност 1 и административните разходи до **45 000лв.** |
|  | Вх.№ 18РЗК924 | Международен фестивал за театър и съвременен танц "Черната кутия“ | Фондация за обществено-полезна дейност „Черната кутия” | 58,00 | Фестивалът е устойчив и е един от емблематичните за града. Получава много високи оценки, съобразно критериите на Наредбата. Комисията не подкрепя за финансиране разходите от т. 5.2.5.3. до т. 5.2.5.4 и препоръчва редуциране на останалите разходи до **45 000лв.** |
|  | Вх.№ 18РЗК925 | Международни фотографски срещи „Съвременна европейска фотография“ | Сдружение „Пловдивско фотографско средище“ | 56,29 | Комисията определя фестивала като устойчив, с високо художествено съдържание и отговарящ изцяло на изискванията за финансиране. Бюджетът е балансиран и реалистичен. Комисията одобрява за финансиране пълната изискуема сума в размер на **17 150лв.** |
|  | Вх.№ 18ФН168 | Международна копродукция в областта на изпълнителските изкуства с работно заглавие „Страх“ | Фондация „ЕДНО за Култура и Изкуства“ | 56,14 | Проектът е нов, но отговаря на критериите по Наредбата и дава заявка за "ексклузивен достъп на пловдивчани до висококачествено международно конвертируемо културно съдържание". Бюджетът е реалистично разписан в частта с хонорарите на артистите, но комисията препоръчва намаляване наполовина на хонорара за дизайн на декори. Не одобрява разходите по т. 5.2.2.1. и определя за финансиране сума в размер на **45 000лв.** |
|  | Вх.№ 18РЗК920 | Класик Open Air – Пулсът на Пловдив в ¾ | Държавна опера - Пловдив | 56,14 | Проектът е значим за развитие на културния живот в града с оглед художественото съдържание, представянето му в Тютюневия град и безплатния достъп за публиката. Опитът на Държавна опера Пловдив се оценява от комисията като гарант за изпълнение на проекта и комисията одобрява финансиране в рамките на вече полученото през 2018г. - **30 000лв.** |
|  | Вх.№18Ф7747 | Международен фестивал на камерната музика | „Интерартфест“ ЕООД | 56,00 | Фестивалът е най-стария форум за камерна музика и е емблематичен за Пловдив. Отговаря на всички критерии на Наредбата. Представената програма е силна и комисията предлага да бъде подкрепен със сумата от **19 500лв.** като не одобрява разходите по т.5.2.2.2. |
|  | Вх.№ 18ФН176 | Капана Фест - Многопрофилна европейска културна платформа (лято и есен) | Културна фондация "Соул Сити" | 56,00 | Отговаря на критериите по Наредбата. Фестивалът е с потенциал за привличане на нови публики и разширяване на видовете културни дейности. Комисията предлага да бъде подкрепен в частта с организиране на музикални сцени, кино, театър, литература и декорация, като редуцира наполовина средствата по т. 5.2.2. и одобрява финансиране в размер на **30 000лв.** |
|  | Вх.№ 18СДР223 | „Пловдив – СтоЛица на песента“ | Арт Войс Център | 55,00 | Проектът е нов, но отговаря на критериите по Наредбата. Опитът на организаторите дава увереност на комисията за успешната му реализация и потенциал за превръщането му в ежегоден конкурс за млади изпълнители. Бюджетът е реалистично разписан (без разходите по Дейност 4) и комисията одобрява за финансиране сума в размер на **25 000лв.**. |
|  | Вх.№ 18Ф7741 | VI Международен фото салон Пловдив 2019 | „Рефлекси“ ООД | 55,00 | Проектът отговаря на изискванията за финансиране. Има потенциал за разширяване на изложбената дейност чрез децентрализиране на локациите. Бюджетът е реалистичен и комисията одобрява за финансиране пълната изискуема сума в размер на **10 236лв.** |
|  | Вх.№ 18ФН159 | Текстил и град. Градска лаборатория за експерименти с текстила. ТекстФест Копривени творения | Фондация "Стойна Кръстанова" | 54,86 | Проектът отговаря на изискванията по Наредбата. Бюджетът е разписан коректно. Комисията одобрява пълната заявена сума в размер на **8 986лв.** |
|  | Вх.№ 18СДР226 | Страница 2019 | Сдружение „Литературна къща“ | 54,00 | Проектът е устойчив и получава много добра оценка. Комисията не подкрепя финансирането на сайт и счита, че ще се обезсмисли книжното тяло. Определя финансиране в рамките на полученото през 2018г. - **13 300лв.** |
|  | Вх.№ 18ФН175 | „Lost Age“ | Фондация "Българско историческо наследство" | 54,00 | Проектът предлага надграждане на вече финансиран от Общината и успешно реализиран проект "Животът в Пловдив през Средновековието". Фестивалът има потенциал за привличане на различни публики и развитие на доброволчеството. Отговаря на критериите по Наредбата. Комисията препоръчва редуциране наполовина на разходите за участниците и определя финансиране в размер на **25 000лв.** |
|  | Вх.№ 18СДР229 | "Споделени нишки - поглед към миналото - мост към бъдещето" | Сдружение "Регионална занаятчийска камара - Пловдив" | 53,86 | Проектът на РЗК ще се реализира за втори път. Отговаря на критериите по Наредбата и опитът на организаторите дава увереност за успеха му. Комисията препоръчва бюджетът да бъде разписан само за участници от държави, членове на ЕС, каквато е концепцията за събитието. Одобрява сумата от **23 000лв.** |
|  | Вх.№ 18СДР234 | Международен ден на майчиния език 21 февруари | Българско-турски литературен клуб | 53,71 | Проектът е нов, но привлекателен за всички етнически общности, живеещи в Пловдив. Изцяло отговаря на изискванията по Наредбата. Комисията не одобрява разходите по Дейност 2 и определя за финансиране сумата от **4 100лв.** |
|  | Вх.№ 18Ф7771 | "Включи квартала - театър в парка" | „МаскАрт“ ЕООД | 53,57 | Проектът е нов, но отговаря изцяло на изискванията по Наредбата. Комисията оценява високо предложението за децентрализация на културните процеси и представянето им на вход свободен пред публика в различни райони на Пловдив. Не одобрява разходите по Дейност 2 и определя финансиране в размер на **20 960лв.** с включени административни разходи |
|  | Вх.№ 18СДР213 | Камерна сцена Пловдив | Сдружение за култура и образование „Милчо Левиев“ | 53,57 | Проектът отговаря на всички критерии за финансиране. Устойчив. Има перспектива за развитие и привличане на нови публики. Комисията определя сума за финансиране – **13 000лв**. |
|  | Вх.№ 18Ф7797 | Късо кино на открито - Пловдив 2019 | „Смартхаус“ ООД | 53,57 | Проектът е нов, но отговаря изцяло на изискванията по Наредбата. Организаторите имат успешно реализирани проекти през предходни години и това дава увереност за успешна организация и на предложения проект. Одобрява за финансиране разходите по Дейности 1, 2 и 3 и определя сума от **6 000лв.** |
|  | Вх.№ 18П10305 | Международен детски балетен фестивал "С любов за танца" Пловдив 2019 | Фондация „Буратино Балет“ | 53,29 | Фестивалът има много успешни издания и е традиционен за града. Отговаря на критериите за финансиране по Наредбата. Бюджетът е реалистичен и комисията одобрява пълната заявена сума от **30 310лв.** |
|  | Вх.№ 18Ф4160 | Международен фестивал на поезията „ОРФЕЙ” – Пловдив 2019 | Фондация „Пловдив ЛИК“ | 53,29 | Проектът е успешно реализиран в Пловдив през 2018г. с подкрепата на МК по линия на Европредседателството.Отговаря на критериите по Наредбата и развива междукултурния диалог. Комисията не одобрява за финансиране дейностите по т. 5.2.3.4., 5.2.3.6. и 5.2.3.7. и определя сума в размер на **13 400лв.** |
|  | Вх.№ 18Ф7761 | Детски кинофестивал 2019 | „Пловдив Ивент“ ЕООД | 53,14 | Поектът е значим с оглед насочеността към деца и подрастващи. Покрива с добра оценка критериите на Наредбата. Устойчив. Комисията одобрява за финансиране цялата заявена сума в размер на **4 000лв.** |
|  | Вх.№ 18СДР222 | „Родолюбие“ | Сдружение "Комитет Родолюбие" | 52,71 | Проектът е устойчив. Отговаря на изискванията за финансиране. Комисията оценява високо социалната значимост и възможностите на организаторите за привличане на публика и реализирането на дейността им в различни локации в града. Одобрява цялата искана сума от **4 900лв.** |
|  | Вх.№ 18СДР211 | Модерна академия на изкуствата „Синдикат” | Сдружение „Сдружени пловдивски творци” | 52,71 | Проектът е с устойчиво развитие и разширяване на образователните програми. Комисията оценява надграждането на знанията, които учениците получават по различните програми за извънкласно обучение. Счита, че броят на часовете е завишен, както и разходите за зали, администриране на проекта и методична подкрепа. Препоръчва разходите по дейности да бъдат преизчислени на база посоченото в сайта на Академията - раздел "Записване, обща информация, часовете". Определя сумата от **21 200лв.** |
|  | 18ФН149 | Пловдивски литературен многоезичен сайт plovdivlit.com“ | Фондация „Пловдив ЛИК” | 51,71 | Проектът се реализира успешно няколко години и отговаря на критериите по Наредбата. Бюджетът е реалистично разписан и комисията одобрява пълно изискуемата сума размер на **12 618лв.** |
|  | Вх.№ 18Ф7710 | “Дни на Тракийската култура 2019“ | Фондация „Тракарт – 2000“ | 51,71 | Проектът е реализиран успешно с общинско финансиране през предходни години. Отговаря на изискванията по Наредбата в частта за организирането на научна конференция и съпътстващите я събития. Комисията не намира връзка с керамичния симпозиум и счита, че той би могъл да бъде развит като отделен проект. Не одобрява разходите по Дейности 2 и 6 и с оглед отпадането на симпозиума, препоръчва редуциране на разходите по Дейност 4. Определя сума на проекта в размер на **9 500лв**., в т.ч. административни разходи. |
|  | Вх.№ 18ФН169 | Трети международен фестивал „Здравей Армения“ | Фондация „Аракс“ | 51,43 | Проектът е реализиран успешно с общинско финансиране през предходни години. Планираните дейности за 2019г. сочат надграждане и като жанрово разнообразие, и като участници. Отговаря на изискванията по Наредбата. Комисията препоръчва да бъдат редуцирани разходите по Дейност 7 и не одобрява за финансиране дейностите по т. 5.2.1.1., 5.2.1.4., 5.2.1.5. и 5.2.1.9. Определя сума на проекта в размер на **27 125лв.** |
|  | Вх.№ 18РЗК934 | Панорама на детското творчество 2019 –„И ний сме дали нещо на света” | Сдружение „Духовно огледало” | 51,43 | Проектът е нов за Културния календар на Общината, но има над 15 успешни издания в Пловдив, което го определя като устойчив. Насочен в подкрепа на творческия потенциал на децата и подрастващите. Отговаря на критериите и изискванията по Наредбата за финансиране. Реалистично разписан бюджет. Комисията одобрява за финансиране цялата заявена сума в размер на **9 948лв.** |
|  | Вх.№ 18СДР220 | Телевизионен фестивал „Непознатият ПЛОВДИВ“ – втори сезон | Сдружение „Медии с човешко лице” | 51,43 | Проектът отговаря на изискванията за финасиране. Получава добра оценка по критериите на Наредбата. Бюджетът е коректно и реалистично разписан. Комисията одобрява за финансиране цялата изискуема сума в размер на **11 110лв.** |
|  | Вх.№ 18ФН167 | Фестивал за съвременно изкуство “Процес - Пространство” | Фондация “Процес – Пространство” | 51,00 | Проектът е с второ издание в Пловдив. Отговаря на критериите за финансиране. Един от малкото проекти в сферата на съвременното изкуство. Комисията одобрява за финансиране сума в размер на **16 737лв.**, която представлява заявената сума без разходите за Дейност 3 и разходите по т. 5.2.5.1. |
|  | Вх.№ 18СДР221 | „Фасада Видео Фестивал“ | Сдружение “Изкуство днес” | 51,00 | Фестивалът е устойчив и получава добра оценка, съобразно критериите на Наредбата. Комисията препоръчва при реализиране му в и върху сгради с историческо значение, да се подхожда без физическа намеса. Одобрява финансиране в рамките на полученото през 2018г. **- 9 900лв.** |
|  | Вх.№ 18ФН148  27.  Вх.№ 18ФН148/1 | Панаир на кулинарното изкуство  *Етно кухня на колела Ethno Kitchen on wheels* | Фондация “Заедно” | 50,86 | Мултиетническият характер на фестивала и подкрепата, която получава от различните общности е в синхрон с приоритетите на Закона за културното наследство и Закона за закрила и развитие на културата. Получава много добра оценка, съгласно критериите на Наредбата. Комисията не одобрява за финансиране разходите по т.5.2.2.3. и препоръчва редуциране на разходите по т. 5.2.3. като определя сума в размер на **13 640лв**. |
|  | Вх.№ 18СДР228 | S`COOL ROCK FEST | Сдружение с нестопанска цел „Активна подкрепа за креативност“ | 50,86 | Проектът е насочен към младежката аудитория и получава много добра оценка по критериите на Наредбата. Организаторите имат опит от предходни издания. Комисията не одобрява за финасиране Дейност 2 и определя сума на проекта в размер на **12 000лв.** |
|  | Вх.№ 18СДР233 | „В ритъма на танца“ | Национално сдружение за партньорство и единство | 50,43 | Нов проект за Културния календар, насочен към хората от третата възраст. Покрива изискванията по Наредбата. Чуждестранните участници дават заявка за голям интерес и посещаемост. Организаторите са показали организационен опит при реализирането на проекти по Компонент 3. Комисията не одобрява разходи по т. 5.2.1.1., 5.2.1.2., 5.2.4.5., 5.2.5.3., 5.2.5.4. и 5.2.6.1. Определя сума за финансиране от **15 000лв.** |
|  | Вх.№ 18РЗК939 | Изложба живопис "100х100" Пловдивчани“ | Сдружение „Дружество на пловдивските художници“ | 50,00 | Нов проект за Културния календар. Получава добра оценка, съгласно изискванията и критериите по Наредбата. Организаторите от ДПХ имат богат опит при организирането на изложби. Бюджетът е реалистичен и комисията одобрява пълната заявена сума за финансиране от **4 500лв.** |
|  | Вх.№ 18СДР236 | „Пловдивски куклено-виртуални исторически приключения“ | Сдружение "Непорасналите" | 50,00 | Проектът е получил подкрепа от всички регионални културни иститути. Насочен към детската аудитория, с образователен и занимателен характер. Отговаря на изискванията на Наредбата. Като нов за Културния календар проект, комисията препоръчва да бъде редуциран наполовина броя на филмите. Не одобрява разходите за Дейност 3 и по т. 5.2.5.9. Одобрява сума за финансиране в размер на **11 340лв.** |
|  | Вх.№ 18Ф7759 | International Dance Festival - Plovdiv 2019 | „Фест Тийм“ ООД | 50,00 | Проектът изцяло отговаря на изискванията по Наредбата. Организаторите притежават добър административен капацитет и богат опит при организацията на аналогични събития. Комисията предлага редукция наполовина на разходите по Дейност 2 и определя сума за финансиране в размер на **21 000лв.** |
|  | Вх.№ 18ФН174 | Пловдив Мези/ Plovdiv Mezi | Фондация "Румънеца и Енчев" | 48,71 | Проектът отговаря на изискванията по Наредбата. Предходните издания в Пловдив са получавали финансова подкрепа за изграждане на сцена и озвучаване на концертите. Комисията отново одобрява тези разходи и определя сума за финансиране от **20 000лв.** |
|  | Вх.№ 18Ф7644 | Народен събор Пловдив | „Ясмина“ ЕООД | 48,71 | Проектът получава добра оценка с оглед опазване на културното наследство и с възможностите за привличане на разнородни публики и децентрализиране на културните процеси. Предходните издания в Пловдив са получавали финансова подкрепа за изграждане на сцена и озвучаване на концертите. Комисията отново одобрява тези разходи и определя сума за финансиране от **20 000лв.** |
|  | Вх.№ 18СДР224 | „Алафранга – Пловдивската мандала“ | Сдружение „Синя Зона“ | 47,86 | Нов проект аз Културния календар, но същевременно традиционен за града, като форум за изява на художници в неравностойно положение. Изцяло отговаря на критериите по Наредбата. Бюджетът е реалистичен и комисията одобрява пълната изискуема сума в размер на **2 940лв.** |
|  | Вх.№ 18РЗК937 | Фестивал "Две-Три бири Фест" | „Под Тепето“ ООД | 47,57 | Проектът отговаря на критериите за финансиране по Наредбата. Комисията оценява добрата организация на предходните издания и определя финансиране в размер на полученото през 2018г. – **10 250лв.** |
|  | Вх.№ 18СДР227 | Младежки творчески фестивал „Не на дрогата“ | Сдружение с нестопанска цел „Активна подкрепа за креативност“ | 43,14 | Проектът отговаря на критериите за финасиране по Наредбата и е един от малкото насочени към младежка аудитория и социално ангажиран. Комисията не одобрява разходите по Дейност 2 и определя сума за финансиране в размер на **6 000лв.** в т. ч. административни разходи. |
|  | Вх.№ 18СДР214 | „Изненада-Серенада” | Сдружение „Медии с човешко лице” | 43,00 | Нов проект, насочен към жителите на пловдивските квартали. Отговаря на критериите по Наредбата и работи в посока децентралицзация на културните процеси. Организаторите са показали опит при реализиране на други проекти, с подкрепата на Общината. Комисията одобрява за финансиране Дейност 4 и определя сума в размер на **10 000лв.**, в т.ч. административни разходи. |

Проекти, събрали **по-малко от 35 точки**, съгласно изискванията на Приложение №7 от Наредбата, които **не са включени в крайното класиране**.

|  |  |  |  |  |  |
| --- | --- | --- | --- | --- | --- |
| Номер по регистър | № от деловодната система | Проект | Кандидатстваща организация | Точки | Коментар на комисията |
|  | Вх.№18ФН170 | „Есенен концерт на Арменски камерен оркестър гр. Пловдив “ | Фондация „Аракс“ | 34,86 | Проектът не се вписва в критериите за оценка по Компонент 1 на Наредбата и не събира необходимия минимум от 35 точки. Не се допуска до участие в класирането. |
|  | Вх.№ 18УЧ517 | „Национален пленер „Традиция, екология, творчество“ | Средно училище „Свети Свети Кирил и Методий | 34,86 | Проектът не отговаря на критериите по Компонент 1 на Наредбата. Комисията счита, че посочените дейности са изцяло в приоритетети на Компонент 3 „Гражданска активност“, по който се подкрепят „целогодишно …. различни дейности в сферата на културата: инициативи на творчески формации и артисти, включително любителски и непрофесионални в различните жанрове на изкуството, реализирането на културни инициативи в районите на града, събития, свързани с обучение на деца по изкуства…“ Проектът не събира необходимия минимум от 35 точки и съгласно изискванията на Наредбата, не се допуска до участие в класирането. |
|  | Вх.№ 18СДР215 | „Усети Пловдив“ | Асоциация за култура, етнология и антропология „Медиатор” | 34,71 | Проектът е насочен основно към обучение и експериментиране със сетивата в лабораторни условия, без да е доразвит като практическо приложение. Интерактивните маршрути, които ще се провеждат, също не са с практическа насоченост и полза, а с експериментална и образователна цел, което личи и от заложените разходи в бюджета. Проектът не събира необходимия минимум от 35 точки и съгласно изискванията на Наредбата, не се допуска до участие в класирането. |
|  | Вх.№ 18Ф7292 | „Виртуален екскурзовод в Античния Пловдив” | „Би Ви Студио“ ЕООД | 34,57 | Проектът предлага дигитализиране на културно историческо наследство, каквото вече е направено от Община Пловдив. Също така дублира дейности и услуги, които се предоставят от ОИ „Старинен Пловдив“. Не събира необходимия минимум от 35 точки и съгласно изискванията на Наредбата, не се допуска до участие в класирането. |
|  | Вх.№ 18СДР230 | „Песента на фонтаните” | Сдружение „Медии с човешко лице” | 32,86 | Проектът не събира необходимия минимум от 35 точки съгласно изискванията на Наредбата и не се допуска до участие в класирането. |
|  | Вх.№ 18Ф7805 | „Тракийски славей“ | „Кю Мюзик Медия Груп“ ООД | 32,71 | Проектът не събира необходимия минимум от 35 точки съгласно изискванията на Наредбата и не се допуска до участие в класирането. |

Кандидатите за финансиране, чиито проектите са класирани за включване в Календара на културните събития, но комисията е направила редукция на определени разходи по бюджетните дейности, са длъжни в **двуседмичен срок** **до 17.15ч. на 7 декември 2018г.** да внесат в деловодството на Община Пловдив на пл. „Ст.Стамболов“№1 **писмено потвърждение** до комисията, че ще реализират проекта съобразно новите финансови условия и да представят **актуализиран бюджет**.